                                                    


            PARLAMENTUL  ROMÂNIEI
                CAMERA DEPUTAŢILOR

Nr. 31/930 din 3.02.2009
	Comisia pentru administraţie publică, amenajarea teritoriului şi echilibru ecologic 
 Nr. 26/2945 din 3.02.2009

Nr. Pl-x  584/2008


                            RAPORT COMUN
asupra  propunerii legislative pentru modificarea şi completarea Legii nr.52/2003 privind transparenţa decizională în administraţia publică

              În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică,amenajarea teritoriului şi echilibru ecologic au fost sesizate spre dezbatere în fond, cu propunerea legislativă pentru modificarea şi completarea Legii nr.52/2003 privind transparenţa decizională în administraţia publică, trimisă cu adresa nr.Pl-x 584 din 24 septembrie 2008 şi  înregistrată cu nr. 31/930 din 26 septembrie 2008.
               Senatul, în calitate de primă Cameră sesizată, a respins iniţiativa legislativă în şedinţa din 22 septembrie  2008.

             Potrivit prevederilor art. 75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor  este  Cameră decizională. 
             Consiliul Legislativ, prin avizul nr.445 din 15.04.2008, a avizat favorabil  propunerea legislativă, cu observaţii şi propuneri.
             Guvernul, prin punctul de vedere  transmis cu adresa nr.1704 din 23.07.2008, nu  susţine adoptarea acestei iniţiative legislative.
              Propunerea legislativă are ca obiect de reglementare modificarea Legii nr.52/2003 privind transparenţa decizională în administraţia publică, vizând, în principal, corelarea unor dispoziţii cu prevederile art.120 alin.(1) din Constituţia României, republicată şi includerea sub incidenţa legii a Guvernului şi a prefectului.
              În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei au examinat propunerea legislativă, expunerea de motive şi documentele care o însoţesc, în  şedinţe separate din data de 27 ianuarie, respectiv, 3 februarie 2009. 
              La lucrările  Comisiilor au fost prezenţi, în calitate de invitaţi, din partea Ministerului Internelor şi Reformei Administrative, domnul Radu Stancu– secretar de stat şi domnul Marin Pătuleanu – consilier. 

              La dezbateri au fost prezenţi 15 deputaţi, din totalul de 25 membri ai Comisiei juridice, de disciplină şi imunităţi şi 22 deputaţi, din totalul de 30 membri ai Comisia pentru administraţie publică,amenajarea teritoriului şi echilibru ecologic. 
              În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de  respingere a propunerii legislative pentru modificarea şi completarea Legii nr.52/2003 privind transparenţa decizională în administraţia publică, considerând lipsită de eficienţă propunerea de includere a Guvernului printre autorităţile administraţiei publice centrale, întrucât acesta nu reprezintă o entitate separată faţă de ministere care, potrivit art.116 din Constituţie, se organizează în subordinea sa. Totodată, întrucât propunerea legislativă cuprinde prevederi care vizează în mod direct autorităţile administraţiei publice locale,  având în vedere art.8 din Legea nr.215/2001, republicată, înainte de adoptarea oricărei decizii cu privire la soluţiile propuse, iniţiatorul intervenţiei legislative ar fi trebuit să consulte şi structurile asociative ale acestor autorităţi.
                 În raport cu obiectul şi conţinutul reglementării, propunerea legislativă face parte din categoria legilor ordinare.
                          PREŞEDINTE,                                      PREŞEDINTE,

           Daniel BUDA                                      Sulfina BARBU

                          SECRETAR,                                         SECRETAR,

                  Gabriel ANDRONACHE                              Attila KORODI

Red. Cecilia Păduroiu, consilier
        Sofia Chelaru, şef serviciu

